
Parlamentul României
Camera Deputaţilor








Comisia pentru administraTie publică,         

7 mai1997

amenajarea teritoriului Si echilibru 
 
    133/XXXVI/6




 ecologic







A  V  i  Z
asupra propunerii legislative pentru modificarea art.9 din Legea nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului



Cu adresa nr.66 din 15 aprilie 1997, în conformitate cu prevederile art.86 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic, a fost sesizată în vederea examinării şi avizării, cu propunerea legislativă pentru modificarea art.9 din Legea nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului.



In urma examinării propunerii legislative, în şedinţa din 6 mai 1997, Comisia pentru administraţie publică, amenajarea teritoriului şi echilibru ecologic, a hotărât că aceasta nu poate fi acceptată şi propune respingerea , întrucât:



- ridicarea interdicţiei de înstrăinare a locuinţelor cumpărate în condiţiile Legii nr.112/1995, de către chiriaşii titulari ai contractelor de închiriere, intră în contradicţie cu principiile care au stat la baza acestei legi, promovarea dreptului de cumpărare de către chiriaşi a respectivelor spaţii locative, făcându-se pe considerentul nevoi reale a acestora faţă de spaţiile respective.



- argumentul adus în sprijinul propunerii legislative, că prevederile art.9 alin.8 din Legea nr.112/1995 sunt în contradicţie cu principiile proprietăţii nu poate fi susţinut, deoarece proprietarul are deplină libertate în exercitarea dreptului de dispoziţie în limitele determinate de lege, ori dobândirea acestor locuinţe s-a făcut în condiţiile stabilite de această lege, nu prin cumpărare la preţul pieţii.


PRESEDINTE,

  deputat ION CÎRSTOIU




SECRETAR,








deputat VASILE MICLĂUŞ
[image: image1.png]